stanford-oval/wikipedia huggingface dataset:
ליגת העל המזרח-גרמנית

| --- | --- |
 ענף:  כדורגל
 תאריך ייסוד:  1948
 תאריך פירוק:  1991
 ארגון מפעיל:  Deutscher Fußball-Verband der DDR 
 מספר מתמודדים:  14 
 מדינות משתתפות:  גרמניה המזרחית גרמניה המזרחית
 הכי הרבה זכיות:  דינמו ברלין (10)
 מפעל מקביל:  הגביע המזרח-גרמני
 מפעל נמוך יותר:  ליגת המשנה של מזרח גרמניה
 
האוברליגה של גרמניה המזרחית (בגרמנית: DDR-Fußball-Oberliga, הליגה הבכירה בגרמניה המזרחית) הייתה ליגת הכדורגל הבכירה בגרמניה המזרחית עד לאיחוד גרמניה בשנת 1990. הליגה, שפעלה במקביל לבונדסליגה של גרמניה המערבית, הכילה את הקבוצות הטובות ביותר בגרמניה המזרחית, כאשר בכל עונה התחלפו הקבוצות הפחות טובות בטבלה עם הקבוצות הטובות ביותר בליגת המשנה.
היסטוריה

האוברליגה של גרמניה המזרחית החלה לפעול בשנת 1950 כ"התאחדות הכדורגל המזרח גרמנית הבכירה" (בגרמנית: Deutscher Sportausschuss Oberliga). כאשר הליגה עברה שינויים בתחילה והגיעה לפורמט הסופי שלה בשנת 1958, פורמט שהמשיך עד לאיחודה של גרמניה בשנת 1990.
בעונת ההקמה, בעונת 1949/50, היו בליגה זו 14 קבוצות כאשר בסוף העונה הודחו 2 הקבוצות הפחות טובות והוחלפו בשתי קבוצות מליגת המשנה. בארבע השנים שלאחר מכן שונה כל הזמן מספר הקבוצות בליגה זו, מספרים שנעו בין 17 ל-19 קבוצות ו-3 או 4 קבוצות שירדו ליגת המשנה. כאשר בעונת 1954/55 התייצבה הליגה ונותרה במבנה אחד עד לסיומה, מבנה בו ישנן 14 קבוצות בכל עונה ושתיים מוחלפות בסוף העונה.
בתחילה, הונהגה הליגה בשיטת סתיו-עד-אביב, כנהוג בגרמניה המערבית השכנה. מ-1956 ועד 1960, שיטת המשחקים שהייתה נהוגה במדינות ברית המועצות, של משחקים לפי עונה קלנדרית, הייתה נהוגה. ההעברה גרמה לביטול עונת 1955 במהלך העונה, ואף על פי שלא הוכרזה אף אלופה באופן רשמי, ויסמוט קארל מרקס שטאט הייתה בראש הדירוג עם הפסקת הליגה. עונת 1961/62 הייתה העונה האחרונה בסידור החדש והסידור שונה שנית לשיטה הקודמת, ובשל השינוי התארכה הליגה ל-39 משחקים במקום 26 משחקים כצפוי ולכן פגשה כל קבוצה את שאר הקבוצות שלוש פעמים, אחת בבית, אחת בחוץ ואחת במגרש נייטרלי.
אחרי האיחוד עם גרמניה המערבית, הפכה הליגה הבכירה של גרמניה המזרחית לחלק מסבב הליגות של גרמניה המערבית. ליתר דיוק, הפכה הליגה של גרמניה המזרחית לליגה הגרמנית השנייה-מחוז צפון ובעונת 1990/91, העונה האחרונה למעשה של הליגה המזרח גרמנית, היא שוחקה כאחת מהליגות הגרמניות ושתי הקבוצות המובילות באותה העונה, הנזה רוסטוק ודינמו דרזדן הועלו בעונה שלאחר מכן לבונדסליגה ובכך הפכו לשתי הקבוצות הראשונות מגרמניה המזרחית להשתתף בה.
הקבוצות ששיחקו בליגה בעונה האחרונה לקיומה (1990/1991) היו: דינמו ברלין, הנזה רוסטוק, דינמו דרזדן, רוט-וייס ארפורט, אנרגי קוטבוס, האלשר כמיה, פ.צ. קמניצר, קארל צייס יינה, לוקומוטיב לייפציג, שטאל ברנדנבורג, אייזנהוטנשטאטר שטאל, פ.צ. מגדבורג, זאקסן לייפציג, ויקטוריה 91 פרנקפורט.
אלופות הליגה המזרח-גרמנית לפי עונות

קבוצה המסומנת בכתב מודגש זכתה בגביע המזרח-גרמני באותה העונה והשלימה דאבל מקומי
טבלת הישגים

| מועדון | מס' אליפויות | סגנויות | שנים |
| --- | --- | --- | --- |
| דינמו ברלין | 10 | 4 | 1978/1979, 1979/1980, 1980/1981, 1981/1982, 1982/1983, 1983/1984, 1984/1985, 1985/1986, 1986/1987, 1987/1988 |
| דינמו דרזדן | 8 | 8 | 1952/1953, 1970/1971, 1972/1973, 1975/1976, 1976/1977, 1977/1978, 1988/1989, 1989/1990 |
| וורווארטס ברלין/פרנקפורט | 6 | 4 | 1958, 1960, 1961/1962, 1964/1965, 1965/1966, 1968/1969 |
| מוטור/קרל צייס ינה | 3 | 9 | 1962/1963, 1967/1968, 1969/1970 |
| פ.צ. מגדבורג | 3 | 2 | 1971/1972, 1973/1974, 1974/1975 |
| וויסמוט אווה (קרל-מרקס-שטאט) | 3 | 2 | 1956, 1957, 1959 |
| טורבינה אירפורט | 2 | 2 | 1953/1954, 1954/1955 |
| כמי לייפציג | 2 | 1 | 1950/1951, 1963/1964 |
| הורש צוויקהאו/פלאניץ | 2 | — | 1948, 1949/1950 |
| אוניון/טורבינה האלה | 2 | — | 1949, 1951/1952 |
| הנזה/אמפור רוסטוק | 1 | 4 | 1990/1991 |
| פ.צ. קרל-מרקס-שטאט | 1 | 1 | 1966/1967 |
| לוקומוטיב לייפציג | — | 3 | — |
| פריימפיידה האלה | — | 1 | — |
| אקטיביסט בריסק-זפטנברג | — | 1 | — |
| פרידריכשטאט | — | 1 | — |
הליגות הממשיכות

מזרח גרמניה מזרח גרמניה ← גרמניה בונדסליגה (התמזגות לתוך הבונדסליגה הגרמנית לאחר איחוד גרמניה)
הערות שוליים

↑  השינוי מאליפות סתיו-אביב לאליפות לפי שנה קלנדרית אירע בשנה זו ולכן לא הוכרזה אלופה, אך ויסמוט קארל מרקס שטאט הייתה במקום הראשון בטבלה עם עצירת הליגה.
↑  שינוי הפורמט משנה קלנדרית לסתיו-אביב, לא הוכרזה אלופה.
↑  הליגה הוארכה ל-39 משחקים.
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
מוזיקה של הטרצ'נטו

המוזיקה של הטרצ'נטו הוא כינוי למוזיקה שנוצרה בתקופת ימי הביניים המאוחרים באיטליה. סגנון זה היה חלק מההישגים האמנותיים המרשימים האחרים באיטליה של תקופה זו, וביטא ניסיונות לשימוש בצורות ביטוי חדשות במוזיקה, כמו גם באמנויות האחרות; במיוחד בשימוש בשירה חילונית ובלהג המקומי, האיטלקית. ייתכן לפיכך כי ניתן להחשיב את סגנון המוזיקה של הטרצ'נטו כתופעה של תקופת הרנסאנס; עם זאת, הסגנון והשפה המוזיקליים היו קרובים יותר לאלה של ימי הביניים המאוחרים ומוזיקולוגים מחשיבים בדרך כלל את הטרצ'נטו כסוף תקופת ימי הביניים. משמעות המונח "טרצ'נטו" באיטלקית היא המספר 300, אבל הכוונה היא ל"שנות האלף-שלוש-מאות", כלומר, לשנות המאה ה-14. פריחת מוזיקת הטרצ'נטו התקיימה בסוף המאה ה-14 וסגנון הטרצ'נטו כולל גם מוזיקה שנוצרה עד לשנות ה-20 של המאה ה-15.
מוזיקה קלטית

מוזיקה קלטית היא מוזיקה אופיינית לעמים הקלטים היושבים בעיקר באירלנד, ויילס, סקוטלנד, ברטאן וגליסיה, וכן צאצאי עמים אלה בתפוצותיהם (בעיקר בארצות הברית).
המוזיקה הקלטית הבסיסית נשענת על חליל ייחודי, תוף, נבל קלטי, כינור וחמת חלילים.
כמה מהשמות היותר מוכרים שאפשר לקשר למוזיקה הקלטית הם: לורינה מק'קניט, Ronan Hardiman (Lord of the dance), Bill Whelan (ריברדאנס), אניה, Hevia, Clanned, ו־Old Blind Dogs.
מארק אוקרנד

| --- | --- |
מארק אוקרנד בשנת 2008
מארק אוקרנד בשנת 2008
 לידה:  3 ביולי 1948 (בן 76) לוס אנג'לס, ארצות הברית 
 ענף מדעי:  בלשנות
 מקום מגורים:  ארצות הברית
 מקום לימודים:  אוניברסיטת קליפורניה בברקלי  אוניברסיטת קליפורניה בסנטה קרוז 
 מנחה לדוקטורט:  מרי האס 
 תרומות עיקריות
 יוצר השפה הקלינגונית
 
מארק אוקרנד (באנגלית: Mark Okrand; נולד ב-3 ביולי 1948) הוא בלשן אמריקאי, נודע בעיקר כיוצר השפה הקלינגונית.
ביוגרפיה

מארק אוקרנד הוא חוקר של שפות האינדיאנים בארצות הברית. הוא קיבל את התואר הראשון מאוניברסיטת קליפורניה בסנטה קרוז בשנת 1970, ואת הדוקטורט שלו מאוניברסיטת קליפורניה בברקלי על מחקר הדקדוק של שפת המוטסון (שפה של שבט אינדיאני באזור קליפורניה) בשנת 1977. הוא לימד בלשנות בין השנים 1975-1978 באוניברסיטת קליפורניה בסנטה ברברה, ובשנת 1978 ביצע את הפוסט-דוקטורט שלו במוסד הסמית'סוניאן בוושינגטון די. סי.
בשנת 1982 כתב משפטים אחדים בשפה הוולקנית לסרט "מסע בין כוכבים 2: זעמו של חאן".
בשנת 1984 יצר את השפה הקלינגונית עבור הסרט "מסע בין כוכבים 3: החיפוש אחר ספוק", ומאז כתב גם קטעים עבור הסרטים "מסע בין כוכבים 5: הגבול האחרון", "מסע בין כוכבים 6: הארץ הלא נודעת". הוא יצר גם קטעים בקלינגונית עבור הסרט "סטארטרק" משנת 2009, אך קטעים אלה נחתכו מהסרט.
אוקרנד דובר קלינגונית. עם זאת, הוא אמר שיש מעריצים הדוברים אותה ברמה טובה יותר ממנו. הוא כתב גם כמה ספרים על השפה הקלינגונית, כמו "המילון הקלינגוני" (1985), "הדרך הקלינגונית" (1996), "קלינגונית לתייר הגלקטי" (1997) ועוד.
כמו כן המציא שפה מיוחדת עבור בני אטלנטיס בסרט "אטלנטיס: האימפריה האבודה".
לייב אוליצקי

ערך זה עוסק בסופר ומתרגם יידי. אם התכוונתם לפרופסור לרפואה, ראו .
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1897 טוריסק, אוקראינה 
 פטירה:  1 בספטמבר 1975 (בגיל 78 בערך) גבעתיים, ישראל 
 מדינה:  ישראל 
 מקום קבורה:  בית העלמין קריית שאול 
 שפות היצירה:  פולנית, עברית, יידיש 
 מספר צאצאים:  1 
 
לייב (אריה) אוֹליצקי (1897  – 1 בספטמבר 1975) היה סופר יידיש, משורר, סופר ילדים ומתרגם יהודי פולני-ישראלי.
קורות חיים

לייב אוליצקי נולד בעיירה טוריסק שבפולין. בילדותו קיבל חינוך יהודי מסורתי, אך גם חינוך כללי, והפולנית הייתה לשון שגורה על פיו מילדות. עם סיום לימודיו התמסר להוראה במסגרות בתי הספר היהודיים ביידיש. הוא לימד וניהל מוסדות חינוך בעיירתו בפולין, ובשנת 1938 עבר לוורשה הבירה ומשם בשלהי שנת 1939 לעיר קובל שהייתה אז תחת הכיבוש הסובייטי, שם לימד יידיש בגימנסיה. סיפוריו הראשונים, סיפורים קצרים, נדפסו החל מראשית שנות העשרים, ובהם תיאר את גלגולי העיירה היהודית בעת מלחמת העולם הראשונה.
בשנות הוראתו הארוכות במוסדות החינוך היהודיים כתב אוליצקי והוציא לאור ספרי משלים, מקראות וסיפורים לילדים ביידיש. כמתרגם עשה רבות לתרגום הספרות הפולנית ליידיש; ובין היוצרים שתרגם: יוליאן טובים ואדם מיצקביץ'. גם מרוסית תרגם ליידיש, מיצירות פושקין וקרילוב.
כשפרצה מלחמת העולם השנייה הוגלה אוליצקי על ידי הסובייטים לבשקיריה, ועבד שם בעבודות כפייה. בשנים 1942–1945 עבד בבית חולים צבאי סובייטי, ואיתו נדד עד ניצחון ברית המועצות על גרמניה הנאצית. בתום המלחמה שב לפולין. ערך את הירחון הספרותי "יידישע שריפטן".
בסוף שנת 1959 עלה לישראל עם אשתו ובנו. בארץ השתקע אוליצקי בעיר גבעתיים, והמשיך בפעילותו הספרותית הענפה.
הוא פרסם למעלה מארבעים כרכים של סיפורת, תרגומים, משלים ושירי ילדים ביידיש. לעברית תורגמו שלושה מספריו.
אוליצקי נפטר ב-1975 בגבעתיים, בגיל 78. הותיר אישה, בן ונכדה.
שני אחיו של אוליצקי, ברוך אוליצקי ומתתיהו אוליצקי, היו אף הם משוררי יידיש (אחדים משיריו של ברוך אוליצקי, שנהרג בידי הנאצים, תורגמו לעברית בידי אברהם שלונסקי).
ארכיונו האישי שמור בספרייה הלאומית.
ספריו בעברית

דודיה נפח (תרגמו מיידיש: ד"ב מלכין וחיים פלג), תל אביב: עם עובד, 1968.
לבן בצה"ל: שירים ופואמות, תל אביב: ספרית פועלים, 1971.
בשולי התנ"ך, תל אביב 1969.
הערות שוליים

↑  לפי אנציקלופדיה עברית שמו העברי הוא ראובן
↑  לייב אוליצקי באתר חברה קדישא ת"א–יפו.
↑  לייב אוליצקי בא להשתקע בארץ, דבר, 19 בנובמבר 1959.
↑  ארכיון לייב אוליצקי, בספרייה הלאומית
| --- | --- |
בקרת זהויות :  NLI: 987007306301105171  PLWABN: 9810573340805606  GND: 120844443  ISNI: 0000 0003 5614 9026  LCCN: nr90009453  NKC: zmp2013780634  NTA: 107139588  SELIBR: 81455  VIAF: 32837618   WorldCat (עם VIAF): 32837618
ליגת העל המזרח אירופית בפוטבול

| --- | --- |

 כינוי:  ליגת הפוטבול המזרח אירופית
 תחום:  פוטבול
 ארגון:  פדרציית הפוטבול הרוסית
 מדינות:  רוסיה רוסיה בלארוס בלארוס
 קבוצות:  5 (ליגת העל) 14 (הליגה הראשונה) 9 (הליגה השנייה)
 קומישנר:  אלכסנדר איליצ'ב
 תקופת הפעילות:  21 בפברואר 2019 – הווה (5 שנים)
 אלופה נוכחית:  הספרטנים מוסקבה
 מירב הזכיות:  הספרטנים מוסקבה (4)
 http://eesl.pro
ליגת העל המזרח אירופית בפוטבול (ברוסית: Восточно-европейская Суперлига; באנגלית: Eastern European Super League) היא ליגת הפוטבול הלאומית והמקצוענית במזרח אירופה, המאגדת קבוצות מערים ברוסיה ובבלארוס. תחילה נערכה כליגה אזורית, אך מאז עונת 2020 מהווה לאליפות רוסיה בפוטבול במקום ליגת LAF שפורקה.
היסטוריה

הליגה הוקמה בשנת 2019 כליגה אזורית והתמודדו בה שבע קבוצות: 3 קבוצות רוסיות, 2 קבוצות אוקראיניות ו-2 קבוצות בלארוסית, בעונה שבה זכתה קבוצת הספרטנים מוסקבה. באוקטובר 2019 הוחלט על מיזוג בין הליגה לבין אליפות רוסיה, שסלל את הדרך לליגה משותפת ונועד להפוך את הליגה לטובה ופופולרית יותר בתחום ספורט שאינו נחשב למפותח במיוחד ברוסיה בפרט ובמזרח אירופה בכלל.
עונת 2020 שהייתה אמורה להתחיל במרץ, נפתחה באוגוסט 2020 בעקבות התפרצות נגיף הקורונה ברוסיה. במאי 2021 ליגת העל נפתחה ללא השתתפות קבוצות זרות, באמצע העונה אף פרשה ממנה קבוצה בכירה, נמרי הפלדה פרם, בשל קשיים פיננסיים שהושפעו מהשלכות מגפת הקורונה ברוסיה.
פורמט

התחרות הראשונה נפתחה באפריל והסתיימה ביולי - כשכל קבוצה שיחקה 6 משחקים במסגרת העונה הסדירה ועד שני משחקי פלייאוף (חצי גמר וגמר). המשחקים בין הקבוצות הרוסיות והאוקראיניות התקיימו במינסק. משחק הגמר נערך באצטדיון צארסקויה סלו בעיר פושקין ב-13 ביולי 2019 בין הלגיון הצפוני סנקט פטרבורג וקבוצת הספרטנים מוסקבה, שזכו לבסוף באליפות הליגה.
החל מעונת 2020 הטורניר מורכב משלוש ליגות:
ליגת העל, המהווה לטורניר הבכיר בענף בפוטבול.
הליגה הראשונה, שהיא ליגת המשנה בפוטבול.
הליגה השנייה, שהיא הליגה השלישית בחשיבותה.
בליגת העל התמודדו בפתיחתה שש קבוצות בשני בתים. המנצחת מכל בית מעפילה לגמר הטורניר. לקראת טום העונה הסדירה, נמרי הפלדה פרם פרשה מהליגה ונותרו 5 קבוצות בליגת העל.
הקבוצות בעונת 2024

הפטריוטים מוסקבה
הדרקונים מוסקבה
הלגיון הצפוני סנקט פטרבורג
הגריפונים סנקט פטרבורג
הספרטנים מוסקבה
ספרטק בריאנסק
ספרטק מוסקבה
אפאצ׳י ניז’ני נובגורוד
מוטורס קאזאן
קפיטל שארקס מוסקבה
ריידרס-52 ניז’ני נובגורוד
יוז'ני אוראל צ'ליאבינסק
משחקי הגמר > ליגת העל

| תאריך | קבוצה מנצחת | תוצאה | קבוצה מפסידה | מיקום | עיר |
| --- | --- | --- | --- | --- | --- |
| 13 ביולי 2019 | הספרטנים מוסקבה | 42–16 | הלגיון הצפוני סנקט פטרבורג | אצטדיון צארסקויה סלו | פושקין, מחוז לנינגרד |
| 31 באוקטובר 2020 | הספרטנים מוסקבה | 36–6 | נמרי הפלדה פרם | אצטדיון צ'ייקה | קורוליוב, מחוז מוסקבה |
| 1 באוגוסט 2021 | הספרטנים מוסקבה | 13–3 | הפטריוטים מוסקבה | אצטדיון וימפל | קורוליוב, מחוז מוסקבה |
| 20 בנובמבר 2022 | הספרטנים מוסקבה | 34–0 | ספרטק מוסקבה | ספסאן ארנה | מוסקבה |
| 16 ביולי 2023 | הספרטנים מוסקבה | 34–3 | הלגיון הצפוני סנקט פטרבורג | האצטדיון המרכזי | אודינצובו, מחוז מוסקבה |
| 31 באוגוסט 2024 | הספרטנים מוסקבה | 34–31 | ספרטק מוסקבה |  |  |
זוכות

| 0 | 1 | 2 | 3 | 4 |
| --- | --- | --- | --- | --- |
| # | קבוצה |  |  | שנות זכייה |
| 1 | הספרטנים מוסקבה | 5 | 0 | 2019, 2020, 2021, 2022, 2024 |
| 2 | ספרטק מוסקבה | 0 | 2 |  |
| 3 | הלגיון הצפוני סנקט פטרבורג | 0 | 2 |  |
| 4 | נמרי הפלדה פרם | 0 | 1 |  |
| 5 | הפטריוטים מוסקבה | 0 | 1 |  |
הערות שוליים

↑  Чемпионат России и Кубок России в следующем году будут проведены в рамках ВЕС
↑  Стал известен календарь ЧР-2021. В первом туре нас ждет повторение финала двухлетней давности
↑  В чемпионате России по американскому футболу сыграют 12 команд Федерация американского футбола России огласила список участников нового сезона в чемпионате России
↑  «Спартанцы» – «Патриоты» и другие матчи окончания регулярного сезона. Превью нашего футбольного уикенда
↑  Суперлига 2020
↑  «Спартанцы» обыграли «Стальных Тигров» и стали победителями Суперлиги
| ‏ליגת העל המזרח אירופית (EESL) • עונת 2024> ליגת העל |
| --- | --- | --- |
| חטיבת מערב | הלגיון הצפוני סנקט פטרבורג • הפטריוטים מוסקבה • הדרקונים מוסקבה • הספרטנים מוסקבה • הגריפונים סנקט פטרבורג • ספרטק בריאנסק |  |
| חטיבת מזרח | ספרטק מוסקבה • אפאצ'י ניז'ני נובגורוד • קפיטל שארקס מוסקבה • מוטורס קאזאן • יוז'ני אוראל צ'ליאבינסק • ריידרס-52 ניז'ני נובגורוד |  |
אלופות רוסיה
הפטריוטים מוסקבה (15) • הספרטנים מוסקבה (3) • דובי מוסקבה (3) • הסערה השחורה מוסקבה (1) • הגריפונים סנקט פטרבורג (1)
ניהול
הפדרציה לפוטבול אמריקאי • משרד הספורט
ליגת העל המונטנגרית בכדורסל

| --- | --- |

 כינוי:  ארסטה ליגה
 תחום:  כדורסל
 ארגון:  פדרציית הכדורסל המונטנגרית
 מדינות:  מונטנגרו
 קבוצות:  13
 מירב הזכיות:  בודוצ'נוסט פודגוריצה (15)
 תקופת הפעילות:  2006–הווה (כ־18 שנים)
 אלופה נוכחית:  בודוצ'נוסט פודגוריצה
 מפעל גבוה:  הליגה האדריאטית, הליגה הבלקנית
 מפעל מקביל:  הגביע המונטנגרי בכדורסל
 מפעל נמוך:  ליגת המשנה המונטנגרית בכדורסל
 www.kscg.me
ליגת העל המונטנגרית נקראת גם ארסטה ליגה (במונטנגרית Прва А лига Црне Горе) היא ליגת הכדורסל הראשונה של מונטנגרו, שנוסדה ב-2006 לאחר פירוק סרביה ומונטנגרו ויציאת הקבוצות המונטנגריות מהליגות המשותפות.
מבנה הליגה

הליגה מורכבת מכ-11 קבוצות (אך מספר זה משתנה לעיתים) המשחקות בשיטה של שני סבבים, בית וחוץ, בסיום העונה הסדירה 4 הראשונות מעפילות לסופורליגה ומצטרפות לשתי קבוצות משורינות מורנר בר ובודוצ'נוסט פודגוריצה והקבוצות ממקום 5 ומטה עוברות לבית התחתון.
מבנה הליגה > סופרליגה

בסבב הסופרליגה מתמודדות 6 קבוצות, 4 הראשונות מהליגה הסדירה ו-2 המשורינות בשני סבבים נוספים בשיטת בית חוץ, ובסיומם 4 הראשונות בסופורליגה מעפילות לטורניר פיינל פור בו נקבעת האלופה. אלופת הליגה וסגנית האלופה משתתפות בהליגה האדריאטית, שתי הקבוצות שסיימו במקומות 1–2 בליגה הסדירה מעפילות לליגה האדריאטית ה-2, בנוסף רשאיות הקבוצות להרשם ליורוקאפ וליורופקאפ במידה ואחת מהקבוצות שסיימו במקומות 1–2 בליגה הסדירה זוכה באליפות רק קבוצה אחת עולה לליגה האדריאטית ה-2.
שתי קבוצות נוספות (מלב היורדת) רשאיות להרשם לליגה הבלקנית.
מבנה הליגה > הבית התחתון

הקבוצות שמסיימות במקומות 5 ומטה עוברות לבית התחתון ומשחקות בליגה בשיטת שני סבבים (כאשר נק' קודמות מתאפסות) ובסופם שתי האחרונות מתמודדות במשחק פלייאוף, כאשר המפסידה יורדת לליגת המשנה.
היסטוריית אלופות

| מקום> טבלת זכיות | קבוצה> טבלת זכיות | אליפות> טבלת זכיות | סגניות> טבלת זכיות | עונות כאלופה> טבלת זכיות | עונת כסגנית> טבלת זכיות |
| --- | --- | --- | --- | --- | --- |
| 1 | בודוצ'נוסט פודגוריצה | 15 | 1 | 2007, 2008, 2009, 2010, 2011, 2012, 2013, 2014, 2015, 2016, 2017, 2019, 2021, 2022, 2023 | 2018 |
| 2 | מורנר בר | 1 | 6 | 2018 | 2011, 2016, 2017, 2019, 2021, 2022 |
| 3 | סוטייסקה ניקשיץ' | 0 | 3 |  | 2012, 2013, 2015 |
| 4 | לובצ'ן צטיניה | 0 | 2 |  | 2007, 2010 |
| 5 | מוגרן | 0 | 1 |  | 2008 |
| = | פרימורסקי הרצג נובי | 0 | 1 |  | 2009 |
| = | ק.ק. זטה | 0 | 1 |  | 2014 |
| = | סטודנטסקי סנטאר | 0 | 1 |  | 2023 |
קבוצת הליגה > 2020/21

| קבוצה> קבוצות הליגה 2020/21 | עיר> קבוצות הליגה 2020/21 |
| --- | --- |
אולסטראס פודגוריצה: פודגוריצה
בודוצ'נוסט פודגוריצה: פודגוריצה
ק.ק. דנילובגרד: דנילובגרד
איבאר רוז'איה: רוז'איה
ק.ק ביילו פולה: ביילו פולה
לובצ'ן צטיניה: צטיניה
מורנר בר: בר
פלייבליה 1945: פלייבליה
ק.ק פודגוריצה: פודגוריצה
פרימורסקי הרצג נובי: הרצג נובי
ק.ק סטודנטסקי: פודגוריצה
סוטייסקה ניקשיץ': ניקשיץ'
תאודו טיווט: טיווט
ק.ק זטה: גולובובצ'י
הערות שוליים

↑  קבוצת בת של בודוצ'נוסט פודגוריצה
מדליית שירות המערכה המצטבר

| --- | --- |

  אות העיטור גרסה ראשונה (1994)  אות העיטור גרסה שנייה (2011)
 פרטים
 מדינה:  בריטניה הממלכה המאוחדת
 סוג:  אות מערכה
 המעניק:  המונרך הבריטי
 למען:  36 חודשי שירות פעיל, 24 חודשי שירות החל מה-1 בינואר 2008.
 זכאות:  משרתים בכוחות הבריטים
 סטטוס:  פעיל
 דרגות וסוגים:  גרסה ראשונה (1994) גרסה שנייה (2011)
 נוסד:  ינואר 1994
 היררכיה
 עיטור מקביל:  מדליית השירות הכללי (1962)
מדליית שירות המערכה המצטבר (באנגלית: Accumulated Campaign Service Medal) היא מדליית מערכה של הממלכה המאוחדת אשר ניתנת לכל מי ששירת בכוחות המזוינים של בריטניה, בתפקידים שונים במשרד הביטחון או כאזרחים אשר מתוקף תפקידם משרתים באותם אזורים.
הגרסה הראשונה של המדליה נוסדה בשנת 1994 וניתנה למי ששירת בשירות פעיל למשך תקופה של 1080 ימים, על כל פרק זמן דומה אשר הצטבר הוסף אבזם עלה אלון. ב-1 ביולי 2011 תוקנה זכאות המדליה ונוסדה הגרסה השנייה, גרסה זו קיצרה את תקופת השירות הפעיל לכדי 720 ימים.
תיאור

המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA FID DEF' (אליבת' השנייה, בחסד אלוהים, מגנת האמונה).
מצידה השני של המדליה נכתב למען שירות מערכה מצטבר 'FOR ACCUMULATED CAMPAIGN SERVICE' בארבע שורות נפרדות. מילים אלו מוצגות לרקע ענפי אלון.
המדליה תלויה מסרט המורכב מפס סגול שבשני צדדיו פסים ירוקים, ובמרכז פס זהב, בגרסה השנייה של המדליה ישנם שני פסי זהב במרכז. הסרט הוא בעצם סרטו של מדליית שירות המערכה (1962) בתוספת של פס או שני פסי זהב במרכז. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים).
זכאות

במקור נועדה המדליה להוקיר חיילים אשר שירתו מספר פעמים למשך תקופות שירות שונות בצפון אירלנד, שירות זה הוערך על ידי מדליית השירות הכללי של 1962 בתוספת אבזם 'צפון אירלנד' בלבד. הגרסה הראשונה של שנת 1994, הוענקה רטרואקטיבית לכל מי ששירת שירות פעיל מצטבר של 36 חודשים (1080 ימים) החל מה-14 באוגוסט 1969. משרתים במשרה חלקית ברגימנט האירי המלכותי היו צריכים לצבור רק 1000 ימים של שירות פעיל.
החל משנת 2008 נכנסה לתוקף הגרסה החדשה של המדליה, אשר תנאי הזכאות שלה הורדו לכדי שירות פעיל מצטבר של רק 24 חודשים (720 ימים). כחלק מהתקנות החדשות הוכללו לא רק המשרתים בכוחות המזוינים, אלא גם משרתים במשרד הביטחון ואזרחים אשר פעלו ועבדו כחלק מפרויקטים של משרד הביטחון.
תנאי ראשוני לקבלת המדליה היא הענקה קודמת של מדליית השירות הכללי (1962), או מדליות מערכה נוספות הכוללות את תקופת השירות הנדונה (מדליות מערכה אלו עשויות לעיתים אף להיות מוענקות על ידי מדינות אחרות).
הערות שוליים

↑  התיקון היה רטרואקטיבי וניתן לכל מי שעמד בתנאי הזכאות החדשה החל מה-1 בינואר 2008.
| מדליות מערכה בריטיות |
| --- | --- | --- |
| המאה ה-19 |  מדליית הזהב הצבאית (1808-14) •  ווטרלו (1815) •  ע'זני (1839) •  קנדהאר, עז'נה וקאבול (1839-42) •  ג'ללבד (1842) •   ההגנה על קלעת-אי-גיזי (1842) •  מלחמת סין הראשונה (1840-42) •  סינד (1842-43) •  כוכב מהראג'פור (1843) •  כוכב גוואליור (1843) •  כוכב פוניאר (1843) •  כוכב סוטלאג' (1845-49) •  שירות הצי הכללי (1793-1840) •  השירות הצבאי הכללי (1793-1814) •  פונג'ב (1848-49) •  צבא הודו (1803-26) •   השירות הכללי בהודו (1852-95) •  דרום אפריקה (1834-53) •  קרים (1854-56) •  הבלטית (1854-55) •  המרד ההודי (1857-58) •  מלחמת סין השנייה (1839-42) •  מדליית ניו זילנד (1845-66)  המלחמה באבסיניה (1868) •  השירות הכללי בקנדה (1866-70) •  מלחמת אשאנטי (1873-74) •  דרום אפריקה (1877-79) •  אפגניסטן (1878-80) •  כוכב קאבול לקנדהאר (1880)  מצרים (1882-89) •  מזרח ומערב אפריקה (1887-1900) •  הודו (1895-1902) •  כוכב אשאנטי (1896) •  מזרח ומרכז אפריקה (1897-99) •  דרום אפריקה (1899-1902) •  הים התיכון (1899-1902) |  |
| המאה ה-20 |  מלחמת סין (1900) •  אשאנטי (1901) •  דרום אפריקה של המלך (1901-1902) •  השירות הכללי באפריקה (1902-1956) •  התובלה (1903) •  טיבט (1903-1904) •  השירות הכללי בהודו (1909) •  כוכב 1914 (1914) •  כוכב 1914-1915 (1914-1915) •  מדליית המלחמה הבריטית (1914-1918) •  מדליית הניצחון (1914-1920) •  המלחמה של הכוח הטריטוריאלי (1914-1918) •  המלחמה של הצי הסוחר (1914-1918) •  שירות הצי הכללי (1909-1962) •  השירות הכללי (1918-1962) •  השירות הכללי בהודו (1936-1939) •  כוכב 1939-1945 (1939-1940) •  הכוכב האטלנטי (1939-1945) •  כוכב צוות האוויר באירופה (1939-1945) •  כוכב אפריקה (1940-1943) •  הכוכב הפסיפי (1941-1945) •  כוכב בורמה (1941-1945)   כוכב איטליה (1943-1945) •  כוכב צרפת וגרמניה (1945)   מדליית ההגנה (1943-1945) •  מדליית המלחמה (1939-1945) •  השירות ההודי (1943-1945) •  שירות המתנדבים הקנדים (1939-1947) •  השירות האפריקאי (1939-1945) •  השירות האוסטרלי (1939-1945) •  השירות הניו זילנדי (1939-1945) •  השירות של דרום רודזיה (1939-1945) •  שירות מתנדבי ניופאונדלנד (1939-1945) •  קוריאה (1950-1953) •  השירות הכללי (1962-2007) •  דרום האטלנטי (1982) •  מדליית המפרץ (1990-1991) •  שירות המערכה המצטבר (1994-כיום) |  |
| המאה ה-21 |  השירות המבצעי לסיירה לאון (2000-02) •  השירות המבצעי לאפגניסטן (2001-כיום) •  השירות המבצעי לקונגו (2003) •  מדליית עיראק (2003-2011) •  הבנייה מחדש של עיראק (2003-2013) •  שירות המערכה המצטבר (2011-כיום)  •  השירות הכללי (2008-כיום)  הערה: סדר הופעת המדליות הוא לפי תאריך היווסדן ולא בהיכרח בסדר התקופות עליהן הן חלות. השנים בסוגרים מתייחסות לשנות השירות עליהן ניתנת המדליה. |  |
לב אברמוביץ' גיטמאן

| --- | --- |
אין תמונה חופשית
 לידה:  25 במרץ 1922 יקטרינוסלב, ברית המועצות ברית המועצות
 פטירה:  1 במרץ 1979 (בגיל 56) דנייפרופטרובסק, ברית המועצות ברית המועצות
 השתייכות:  הצבא האדום הצבא האדום
 תקופת הפעילות:  1941–1944 (כ־3 שנים)
 דרגה:  טוראי (קראסנוארמייץ)
 תפקידים בשירות
 מרגל של פלוגת הסיור מס' 496 של אוגדת הסיור מס' 236 של הארמייה ה-46
 פעולות ומבצעים
 מלחמת העולם השנייה חזית הערבה  הקרב על קווקז  קרב דנייפר
 עיטורים
 גיבור ברית המועצות (1 בנובמבר 1943; מס' 3694)   עיטור כוכב הזהב  עיטור לנין   (כל העיטורים שהוענקו לו נשללו בעקבות הרשאה פלילית ולא הוחזרו לאחר ביטול ההרשאה)
 תפקידים אזרחיים
 מורה להכשרה תעשייתית
 
לב אברמוביץ' גיטמאן (ברוסית: Лев Абра́мович Ги́тман‏; 25 במרץ 1922 – 1 במרץ 1979) היה יהודי סובייטי, שנלחם במלחמת העולם השנייה וקיבל עיטור גיבור ברית המועצות (בדף הענקת העיטור נרשם בטעות כלב אלכסנדרוביץ' גיטמן (ברוסית:Лев Александрович Ги́тман)). הורד מכל הדרגות העיטורים והמדליות בעקבות הרשעה פלילית.